ועדת העבודה, הרווחה והבריאות, כנסת 23, פרוטוקול מספר 54, 2020-08-24 10:15

חיים כץ: בוקר טוב, היום יום שני בשבוע, 24 באוגוסט 2020, ד' באלול התש"ף.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת צו שירות הציבור (הגבלות לאחר פרישה) (רשימת תפקידים בצה"ל לגביהם יחולו הגבלות או איסורים נוספים לפי הוראות סעיפים 5א ו-5ב לחוק שירות הציבור (הגבלות לאחר פרישה), התשכ"ט-1969), התש"ף-2020.

חיים כץ: בבקשה, היועצת המשפטית לוועדה.

נעה בן שבת: החוק קובע שלגבי רשות אכיפת חוק או איסוף מודיעין יחולו גם הגבלה כללית על מי שמילא תפקיד מרשימת התפקידים שתיכף נפרט בצו בשלוש השנים שקדמו לפרישתו.

נעה בן שבת: הוא יהיה מנוע במשך שלוש שנים מסיום אותו תפקיד מלקבל זכות ממי שלגביו הופעלה סמכות אכיפה אם לאותו אדם היה קשר להפעלת אותה סמכות.

נעה בן שבת: אפשר גם לקבוע לגביו הגבלות או איסורים ספציפיים לשם מילוי תפקידי הרשות, להבטחת טוהר המידות או לשמירת ביטחונם האישי של עובדי הרשות או עובדיה לשעבר, זאת אומרת אפילו בשביל להגן עליו.

נעה בן שבת: וכמובן יש מגבלות על השיקולים של הממונה בקביעת ההגבלות.

נעה בן שבת: זה התוספת הראשונה בצו שלפנינו.

נעה בן שבת: התוספת השנייה נוגעת לחובה שמוטלת על אדם שמילא תפקיד כזה בשלוש השנים לפני פרישתו, שהוא יהיה חייב אפילו לדווח לממונה על הגבלות באותה רשות על הרצון שלו לקבל תפקיד כזה, כדי שהממונה יוכל במידת הצורך להגיד לו שהוא מנוע מלקבל, חל עליו איסור לקבל.

נעה בן שבת: זאת אומרת, ממש יוכל למנוע, לא רק הגבלות אלא ממש למנוע ממנו את קבלת התפקיד הזה.

נעה בן שבת: יש לנו פה שתי תוספות.

נעה בן שבת: התוספת הראשונה, כפי שאמרנו, זה הגבלות מכוח החוק וההגבלות הספציפיות, והתוספת השנייה זה הגבלות על חובת דיווח.

נעה בן שבת: רציתי לציין שבמהלך השנים מאז שנחקק התיקון הזה לחוק שירות הציבור (הגבלות לאחר פרישה) הגיעו אלינו צווים כאלה גם מן הפרקליטות, ממשרד הביטחון, מן המשטרה, וכעת צה"ל גם הביא את רשימת התפקידים שלו.

נעה בן שבת: כך אומר הצו: צו שירות הציבור (הגבלות לאחר פרישה) (רשימת תפקידים בצה"ל לגביהם יחולו הגבלות או איסורים נוספים לפי הוראות סעיפים 5א ו-5ב לחוק שירות הציבור (הגבלות לאחר פרישה), התשכ"ט-1969), התש"ף-2020 "בתוקף סמכותי לפי סעיפים 5א ו-5ב לחוק שירות הציבור (הגבלות לאחר פרישה), התשכ"ט-1969 (להלן: "החוק"), לפי הצעת הרמטכ"ל, בהסכמת שר המשפטים ובאישור ועדת העבודה, הרווחה והבריאות של הכנסת לפי סעיף 5א(ב)(2) לחוק, אני מצווה לאמור: נקרא את התוספת הראשונה.

נעה בן שבת: (סעיף 1)

נעה בן שבת: קצין משטרה צבאית הראשי;

חיים כץ: מה זה "מפקד מרכז שיטור"?

נעה בן שבת: אולי הם יכולים להסביר.

יוראי להב-הרצנו: אילו הגבלות מבקשים להטיל על בעלי התפקידים האלה?

יוראי להב-הרצנו: אני משתדל לעקוב אבל היא מקריאה מהר.

נעה בן שבת: אני יכולה להסביר שוב את הדברים.

נעה בן שבת: הרשימות האלה מתארות תפקידים שמי שנושא בהם בשלוש השנים שקדמו למועד פרישתו מרשות שנקראת רשות אכיפת חוק או איסוף מודיעין, יחולו עליו הגבלות מלקבל זכות מאדם שכלפיו הוא היה קשור בהפעלת סמכות בידי אותה רשות.

נעה בן שבת: ההנחה היא שאותו אדם יודע הרבה ממה שיודעת אותה רשות על הפעלת הסמכות כלפי אותו אדם ולכן לא יכול להיות שעכשיו הוא יתחיל להיות מועסק על ידי אותו אדם או יקבל ממנו זכויות אחרות, בתוך שלוש שנים ממועד סיום התפקיד שלו.

נעה בן שבת: זה הגבלה כללית שקבועה בחוק.

נעה בן שבת: בנוסף לכך, בכל גוף כזה, שהוא גוף של אכיפת חוק או איסוף מודיעין, יש ממונה על הגבלות לאחר פרישה, ואותו ממונה יכול להגיד לאדם ספציפי: עליך יש הגבלות ואיסורים ספציפיים.

נעה בן שבת: זה צריך להיות "לשם מילוי תפקידי אותה רשות, להבטחת טוהר המידות בה ולשם שמירה על ביטחונם האישי של עובדי הרשות או עובדיהם לשעבר", כלומר לפעמים זה יכול להיות אפילו הגנה עליו כדי שהוא לא ייחשף.

חיים כץ: יש פה מישהו ממשרד הביטחון?

חיים כץ: מה זה מפקד?

חיים כץ: באגף כוח אדם, מפקד יחידת חקירות פנים.

חיים כץ: כמה מפקדים כאלה יש?

דניאל הטוול: יש לנו מפקד אחד בכל הצבא.

דניאל הטוול: הוא במילואים בדרגת אל"מ.

יוראי להב-הרצנו: מה זה חוס"ן?

דניאל הטוול: חוס"ן זה חקירות, סיכול וניטור.

חיים כץ: מה זה ראש תחום?

חיים כץ: איזו דרגה זו?

דניאל הטוול: רב-סרן.

חיים כץ: כמה כאלה יש?

חיים כץ: אני רואה שנסחפתם בצו.

חיים כץ: מה זה ראש מדור פוליגרף?

רחלי דיאמנט: ראש מדור פוליגרף הוא מפקד בדרגת רב-סרן שאחראי על כל נושא הפוליגרף בצבא.

רחלי דיאמנט: אני ממחלקת הייעוץ והחקיקה בפרקליטות הצבאית.

רחלי דיאמנט: תפקידי הוא רמ"ד סגל, ייצוג ותע"צ.

דניאל הטוול: אני ע' יועמ"ש פרט.

חיים כץ: מה זה ראש מדור התאמה ביטחונית?

רחלי דיאמנט: ראש מדור התאמה ביטחונית הוא קצין בדרגת רב-סרן שאחראי על כל ענייני ההתאמה הביטחונית בצה"ל.

חיים כץ: מה זה התאמה ביטחונית?

דניאל הטוול: הוא עוסק בסיווג, הטיפול בהשגות על כך, אופן ההליך, כיצד הוא יתבצע.

יוראי להב-הרצנו: ראש המדור לא עוסק בתשאול של אנשים, לפי הבנתי הוא לא רואה את הנשאלים ואת אלו שעוברים סיווג, הוא רק מפקח על התהליך ומפקד על היחידה.

יוראי להב-הרצנו: למה יש להטיל עליו ספציפית מגבלות אם הוא לא נחשף אישית לאנשים?

דניאל הטוול: לראש המדור יש את הסמכות לקבל את ההחלטות, הוא האוטוריטה הקובעת.

חיים כץ: מה זה מפקד מרכז שיטור?

חיים כץ: כל כמה זמן הוא מתחלף?

דניאל הטוול: מפקד מרכז השיטור אחראי על כל ההיבטים של מרכז השיטור.

חיים כץ: מה זה מרכז שיטור?

דניאל הטוול: מרכז שיטור הוא המרכז בצה"ל שאחראי על כל מערך השיטור בצבא ההגנה לישראל.

חיים כץ: מה זה שיטור בצבא ההגנה לישראל?

רחלי דיאמנט: סמכויות של מעצר.

חיים כץ: אני לא מאשר את הצו הזה.

נעה בן שבת: למרות שאני רוצה לציין שהסמכות - - -

חיים כץ: הם הולכים באופן כוללני.

חיים כץ: הם יכולים להכניס מחר את מי שהם רוצים.

חיים כץ: העסק לא עובד כך.

חיים כץ: אני רוצה הגדרות מסודרות על אנשים.

חיים כץ: אם אני הולך להגביל אנשים, אני לא מוכן לתת לכם את הקרדיט שמתי שתרצו תוכלו לסמן אנשים ולעשות איתם מה שאתם רוצים.

חיים כץ: היריעה פה גדולה מדי.

חיים כץ: לקחתם לעצמכם חופש פעולה גדול מדי, צימחתם כנפיים ענקיות.

חיים כץ: זה לא עובד.

חיים כץ: אני מאמין בצבא אבל אני כרגולטור צריך לתת לכם אישור.

חיים כץ: אני חושב שנסחפתם בצורה דרמטית.

חיים כץ: תודה רבה.

יוראי להב-הרצנו: אני מסכים איתך, אדוני היושב-ראש.

נעה בן שבת: אתה מבקש פירוט של הענפים, כמה אנשים יש בכל קטגוריה.

חיים כץ: אני רוצה לדעת כמה אנשים, שמות, תפקידים, פירוט.

חיים כץ: הם באים אלינו כאילו אנחנו שכונה.

חיים כץ: אנחנו רגולטור.

חיים כץ: ברגע שאני נותן לו מנדט ואני מצביע, הוא מקבל אפשרות לעשות מה שהוא רוצה, והוא חושב שאני חותם לו בליינד.

חיים כץ: אני לא חותם בליינד.

יוראי להב-הרצנו: עוד סוגיה, גברתי היועצת המשפטית, אם קצין משטרה או כל בעל תפקיד ביומו הראשון בתפקיד פוגש אדם ומחליט החלטה לגביו, ואחרי ארבע שנים מסיים את הקדנציה.

יוראי להב-הרצנו: זאת אומרת ששבע שנים אחרי שהוא פגש את אותו אדם הוא לא יוכל לעשות שום אינטראקציה איתו לפי ההגבלות האלה.

נעה בן שבת: החוק מדבר על שלוש שנים מיום סיום תפקידו.

יוראי להב-הרצנו: בתום סיום התפקיד.

יוראי להב-הרצנו: זאת אומרת, אם ביום הראשון לתפקיד פגשתי אדם, סיימתי קדנציה אחרי ארבע שנים.

יוראי להב-הרצנו: זאת אומרת ששבע שנים אחרי שפגשתי את אותו אדם לא אוכל לנהל שום אינטראקציה איתו.

יוראי להב-הרצנו: איך זה הגיוני?

חיים כץ: לא הגיוני.

יוראי להב-הרצנו: אולי ממועד האינטראקציה האחרונה עם אותו אדם.

נעה בן שבת: זה גם מה שקבוע לגבי כל הרשימות של בעלי התפקידים בפרקליטות ובמשרד הביטחון.

חיים כץ: הגיע הזמן לעשות סדר.

יוראי להב-הרצנו: אבל פה מדובר ברבי-סרנים ובסרנים, לא באלופים ותתי-אלופים.

יוראי להב-הרצנו: יש פה אנשים שהם סרנים, ולפעמים סגנים בצה"ל, אנשים בני 20 פלוס.

חיים כץ: תודה רבה לכם.

חיים כץ: הישיבה נעולה.